CELEX: 52011PC0355
Language: hu
Date: 2011-06-08
Title: Közös javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU tanácsi rendelet módosításáról

|
			
		
		
		52011PC0355
		
			Közös javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU tanácsi rendelet módosításáról /* COM/2011/0355 végleges */
			
				
		
		
			
			   	INDOKOLÁS
(1)              
A módosított 204/2011/EU tanácsi rendeletet 2011.
március 2-án fogadták el a 2011. február 28-i 2011/137/KKBP tanácsi határozat
alapján az ENSZ Biztonsági Tanácsa 1970 (2011). számú határozatának
végrehajtása, valamint a líbiai helyzet súlyosságára tekintettel további
autonóm EU-intézkedések előírása céljából.
(2)              
A […]-i 2011/[…]/KKBP tanácsi határozat módosítja a
2011/137/KKBP tanácsi határozatot, és egy kifejezett kivételről
rendelkezik egyes szervezetek (kikötők) eszközeinek befagyasztásával kapcsolatban.
Emellett garantálni kell, hogy a befagyasztási intézkedések ne érintsék a
humanitárius tevékenységek további folytatását, sem a polgári lakosság
alapvető szükségleteinek kielégítésére szolgáló anyagok és termékek
további biztosítását, sem pedig a Líbiából történő evakuálásokhoz
szükséges lépések megtételét.
(3)              
Az Unió külügyi és biztonságpolitikai
főképviselője és a Bizottság javaslatot tesz arra, hogy az Európai
Unió működéséről szóló szerződés (EUMSZ) 215. cikkén alapuló
rendelet útján léptessék hatályba ezeket az intézkedéseket.
2011/0155 (NLE)
Közös javaslat
A TANÁCS RENDELETE
a líbiai helyzetre tekintettel korlátozó
intézkedések meghozataláról szóló 204/2011/EU tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel a líbiai helyzetre tekintettel
további korlátozó intézkedések meghozataláról szóló, […]-i 2011/[…]/KKBP
tanácsi határozatra,
tekintettel az Unió külügyi és
biztonságpolitikai főképviselője és a Bizottság közös javaslatára,
az európai adatvédelmi biztossal folytatott
konzultációt követően,
mivel:
(1)              
A […]-i 2011/[…]/KKBP tanácsi határozat egy
kifejezett kivételről rendelkezik egyes jogalanyok (kikötők)
eszközeinek befagyasztásával kapcsolatban.
(2)              
Garantálni kell a humanitárius tevékenységek
folytatását, a polgári lakosság alapvető szükségleteinek kielégítésére
szolgáló anyagok és termékek további biztosítását, valamint a Líbiából
történő evakuálásokhoz szükséges lépések megtételét.
(3)              
Ez az intézkedés az Európai Unió
működéséről szóló szerződés hatálya alá tartozik, ennélfogva –
különösen a tagállamokban tevékenykedő gazdasági szereplők által
történő egységes alkalmazásának biztosítása céljából – a végrehajtásához
uniós szintű szabályozás szükséges.
(4)              
Az e rendeletben előírt intézkedések
hatékonyságának biztosítása érdekében e rendeletnek haladéktalanul hatályba
kell lépnie,
ELFOGADTA EZT A RENDELETET:
1. cikk
A 204/2011/EU rendelet a következőképpen
módosul:
(1)          A szöveg a következő
cikkel egészül ki:
„10a. cikk
Az 5. cikk (2) bekezdésétől eltérve, a
IV. mellékletben felsorolt weboldalakon megjelölt, hatáskörrel rendelkező
tagállami hatóságok engedélyezhetik pénzeszközöknek vagy gazdasági
erőforrásoknak a III. mellékletben felsorolt kikötői hatóságok rendelkezésére
bocsátását az e rendelet hatálybalépése előtt megkötött szerződések 2011.
július 15-ig történő végrehajtásával kapcsolatban, kivéve az olajjal,
gázzal és finomított olajtermékekkel kapcsolatos szerződéseket. A tagállam
az engedélyezést követő két héten belül értesíti a többi tagállamot és a
Bizottságot az e cikk alapján megadott engedélyekről.”
2. cikk
A 8a. cikk helyébe a következő szöveg
lép:
„8a. cikk
Az 5. cikktől eltérve, a IV. mellékletben
felsorolt hatáskörrel rendelkező tagállami hatóságok az általuk
megfelelőnek ítélt feltételek mellett engedélyezhetik a III. mellékletben
felsorolt személyekhez, szervezetekhez vagy szervekhez tartozó befagyasztott
pénzeszközök vagy gazdasági erőforrások felszabadítását, vagy egyes
pénzeszközöknek vagy gazdasági erőforrásoknak a III. mellékletben
felsorolt személyek, szervezetek vagy szervek rendelkezésére bocsátását,
amennyiben úgy vélik, hogy erre a polgári lakosság alapvető
szükségleteinek kielégítésére szolgáló anyagok és termékek – például élelmiszerek,
mezőgazdasági termékek, gyógyszerek vagy villamos energia – biztosítása,
humanitárius segítségnyújtás megvalósítása vagy megvalósításának megkönnyítése,
vagy Líbiából történő evakuálás céljából van szükség. A tagállam az
engedélyezést követő két héten belül értesíti a többi tagállamot és a
Bizottságot az e cikk alapján megadott engedélyekről.”
3. cikk
Ez a rendelet az Európai Unió Hivatalos
Lapjában való kihirdetésének napján lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt […]
                                                                       a
Tanács részéről
                                                                       az
elnök
                                                                       […]